Беларускі камерцыйны інстытут кіравання

**Беларускі камерцыйны інстытут кіравання** **(БКІК)** — былая прыватная ВНУ Беларусі, якая спецыялізавалася на падрыхтоўцы менеджераў, спецыялістаў па замежных мовах, правазнаўцаў, эканамістаў і журналістаў на ўмовах дзённай, вячэрняй і завочнай форм навучання. Заснаваны ў пачатку 1990-х гг. ААТ "Олдынг". У 1995 г. БКІК (тады Беларускі камерцыйны ўніверсітэт кіравання) атрымаў ліцэнзію Міністэрства адукацыі Рэспублікі Беларусь на навучанне па 10 спецыяльнасцям.  Інстытут знаходзіўся ў Мінску (спачатку па адрасе: вул. Радыяльная, д.36, потым Партызанскі пр., д. 2), Мазыры (вул. Ленінская, д.14http://infocom.by/company/obrazovanie-i-nauka/vyisshie-uchebnyie-zavedeniya/belorusskiy-kommercheskiy-institut-upravleniya.html ), Полацку (вул. Талстога, д.8http://niti.by/БЕЛОРУССКИЙ_КОММЕРЧЕСКИЙ_ИНСТИТУТ_УПРАВЛЕНИЯ_ПОЛОЦКИЙ_ФИЛИАЛ) і Баранавічах (вул. Прамысловая, д.3http://megacat.by/enterprise-2849/type-full/). Таксама филіялы знаходзіліся ў Оршы, Брэсце і Гродна. У 1996 г. пры вну дзейнічалі: факультэт кіравання, юрыдычны факультэт, Польскі інстытут, завочны факультэт эканомікі і права  Рэктарам Інстытута з’яўляўся Э. Э. Ахрэм. У 2002 г. займаў 7 месца сярод недзяржаўных беларускіх вну, але ў гэты час ён змяніў статус з універсітэта на інстытут.

## Статыстыка на 1998-1999 нав. г.
Згодна статыстычным дадзеным Вылічальна-статыстычнага цэнтра Мінадукацыі РБ на 1998 г. у БКУУ працавалі 147 выкладчыкаў, з іх 90 жанчын, 6 дактароў і 31 кандыдат навук. Навучаліся 2616 чал. на дзённым аддзяленні. і 3506 вучыліся завочна. На кастрычнік 1998 г. было пададзена 652 заявы на дзённае аддзяленне, вытрымалі ўступныя экзамены 537 чал. і было залічана 537 чал. З 1.10.97 па 1.10.98 выбыла 865 чал., з якіх 68 на іншую форму навучання ў гэтай жа вну, 23 - у іншыя вну і 339 - адлічаны па непаспяховасці.

У 1998 г. вну арэндавана 23027 кв. м. будынкаў. З іх вучэбных - 14300, вучэбна-дапаможных - 2004 і падсобных - 6723 кв. м.

## Ліквідацыя вну 
У 2003 г. філіялы Інстытута былі зачынены ў сувязі з абвінаванчваннем у парушэнні правілаў прыёму студэнтаў. У зачыненых філіялах навучаліся 5795 чал. Студэнтам, якія не маглі такім чынам працягнуць сваё навучанне ў гэтай вну, БКІК быў абавязаны вярнуць грошы, бо іх не маглі прыняць ні дзяржаўныя вну (абмежаванне аўдыторных і іншых магчымасцяў), ні прыватныя (абмежаваныя квотай мінадукацыі). Пасля гэтага Інстутут спыніў сваё існаванне ў маі 2004 г., а студэнты і выкладчыкі выйшлі на акцыю пратэста. Частка студэнтаў перавялася ў іншыя вну, напрыклад БДЭУ. Памяшканні забралі сабе дзяржаўныя ўстановы. Так Брэсцкі дзяржаўны ўніверсітэт імя А. С. Пушкіна забраў пад свой філіял памяшканні БКІК ў Баранавічахhttps://bp.1963.ru/infusions/aw_ecal_panel/view_event.php?id=1743 . Пры гэтым БрДУ прыняў да навучэння і 600 студэнтаў БКІК. Супраць Э. Ахрэма была ўзбуджана крымінальная справа, ён выехаў за мяжу і справа была спынена за тэрмінам даўніны.

## Вядомыя выпускнікі 
* Наталля Дакучаева, эканаміст, выкладчык МДПУ імя І. Шамякінаhttp://fizmat.mspu.by/kafampad_dokuch ;
* Інга Зянькова (выпуск 1998, эканоміка), навуковец, кандыдат эканамічных навук, выкладчык ПДУ;
* Аляксей Кралько (выпуск 1997, правазнаўства), кандыдат медыцынскіх навук, выкладчыкhttps://old2.belmapo.by/index.php?q=kralko-aleksej-arkadevich.html;
* Наталля Юрова (выпуск 1997, эканоміка), кандыдат эканамічных навук, дацэнт БДУhttp://fir.bsu.by/index.php/ru/departments/ier-in-menu/55-departments/ier-department/ier-staff/143-ier-yurova.html ;
* Юрый Аляксей, сенатар.
## Літаратура 
* 
## Крыніцы 
## Спасылкі 
* Зніклыя вну Беларусі // Блог Андрэя Берастоўскага (фотаздымкі і успаміны пра БКІК)
* Вышэйшыя навучальныя ўстановы Рэспублікі Беларусь па стану на пачатак 1998-1999 навучальнага года (статыстычны даведнік). Мн.: Вылічальна-статыстычны цэнтр Мінадукацыі РБ, 1998 c. 82-98 апублікавана на Зніклыя навучальныя ўстановы // Блог Андрэя Берастоўскага

Катэгорыя: Колішнія навучальныя ўстановы Беларусі
Катэгорыя:Радыяльная вуліца (Мінск)